Query: Que es necessita per a fer una teràpia Online?
Context: En primer lloc, és necessari tenir una bona predisposició davant la realització de la teràpia, ja que és vital per afavorir l’aliança terapèutica pacient-psicòleg i, a conseqüència, arribar a complir amb els objectius terapèutics establerts. És evident, que si el pacient no té motivació pel canvi, serà molt difícil que el tractament sigui efectiu, tot i que les tècniques i els recursos aportats pel psicòleg estiguin provats per la literatura científica.
En segon lloc, l’element indispensable per a la realització d’una psicoteràpia online, és el dispositiu. Així doncs, es poden realitzar les sessions de psicologia online a través de qualsevol ordenador o dispositiu mòbil amb connexió a internet. A més a més, també serà important que aquests dispositius disposin d’antivirus, tallafocs, etc... per a garantir que les sessions entre el terapeuta online i el pacient siguin privades.
També serà necessari comptar amb un sistema de comunicació, és a dir,  amb un canal de comunicació com podrien ser Skype o Zoom, si la consulta psicològica online es realitza a través de videotrucada. De la mateixa manera, un altre canal vàlid pel transcurs de la consulta psicològica online, és realitzar-la a través de plataformes com Whatsapp o Telegram. Per últim, també és possible prestar ajuda psicològica per telèfon.